ESET PROTECT On-Prem

Izvan mreže | Spoji se na mrežu

ESET PROTECT On-Prem – Sadržaj

# Način rada za sinkronizaciju – MS Windows Network

Kopirajte URL-a trenutačnog članka Podijelite putem e-pošte

|  | Način sinkronizacije MS Windows Network možda neće funkcionirati zbog zahtjeva koji nedostaju (SMBv1) potrebnih za njegovo uspješno funkcioniranje. ESET će ukloniti ovaj način sinkronizacije u budućnosti.

Da biste stvorili novi zadatak servera, kliknite Zadaci > Dodaj > Zadatak servera ili odaberite željenu vrstu zadatka sa stabla i kliknite Dodaj> Zadatak servera.

## Osnovno

U odjeljku Osnovno unesite osnovne informacije o zadatku, primjerice naziv i opis (neobavezno). Kliknite Odaberi oznake da biste dodijelili oznake.
Na padajućem izborniku Zadatak odaberite vrstu zadatka koju želite stvoriti i konfigurirati. Ako ste odabrali određenu vrstu zadatka prije stvaranja novog zadatka, Zadatak je unaprijed odabran na temelju prethodnog odabira. Zadatak (pogledajte popis svih zadataka) definira postavke i ponašanje zadatka.

Također možete odabrati među sljedećim postavkama okidača zadatka:

•Pokreni zadatak odmah nakon završetka – odaberite ovu opciju da se zadatak automatski pokrene kada kliknete Završi.

•Konfiguriraj okidač – odaberite ovu opciju da biste aktivirali odjeljak Okidač, u kojem možete konfigurirati postavke okidača.

Da biste postavili okidač kasnije, ostavite potvrdne okvire neoznačene.

## Postavke

### Zajedničke postavke

Kliknite Odaberi pod opcijom Naziv statičke grupe – prema standardnoj postavci za sinkronizirana računala će se upotrebljavati glavna grupa izvršnog korisnika. Umjesto toga, možete stvoriti novu statičku grupu.

•Objekt za sinkronizaciju – Ili Računala i grupe ili Samo računala.

•Postupanje u slučaju sukoba pri stvaranju računala – ako sinkronizacija dodaje računala koja su već članovi statičke grupe, možete odabrati način rješavanja sukoba:

o Preskoči (sinkronizirana računala neće se dodati)

o Premjesti (nova će se računala premjestiti u podgrupu)

o Udvostruči (stvara se novo računalo s izmijenjenim nazivom)

•Postupanje prilikom uklanjanja računala – ako računalo više ne postoji, možete ga ili ukloniti ili preskočiti.

•Postupanje prilikom uklanjanja grupe – ako grupa više ne postoji, možete je ili ukloniti ili preskočiti.

•Način rada za sinkronizaciju – MS Windows Network

U odjeljak Postavke sinkronizacije mreže Microsoft Windows upišite sljedeće informacije:

•Radna grupa – upišite domenu ili radnu grupu koja sadrži računala koja će se sinkronizirati. Ako ne navedene radnu grupu, sinkronizirat će se sva vidljiva računala.

•Prijava – upišite korisničke podatke za prijavu koji se upotrebljavaju za sinkronizaciju u vašoj mreži u sustavu Windows.

•Lozinka – unesite lozinku kojom se koristite za prijavu na mrežu u sustavu Windows.

|  | ESET PROTECT Server radi pod ovlastima mrežnog servisa koje možda nisu dovoljne za čitanje svih računala u blizini. Ako nema korisničkih podataka, server čita sva računala u blizini iz mrežnih mapa dostupnih u sustavu Windows koje operacijski sustav automatski popunjava. Ako postoje korisnički podaci, server ih upotrebljava za izravnu sinkronizaciju.

|  | Način sinkronizacije MS Windows Network možda neće funkcionirati zbog zahtjeva koji nedostaju (SMBv1) potrebnih za njegovo uspješno funkcioniranje. ESET će ukloniti ovaj način sinkronizacije u budućnosti.

## Okidač

Odjeljak Okidač sadrži informacije o jednom okidaču ili više okidača koji bi pokretali zadatak. Svaki zadatak servera može imati najviše jedan okidač. Svaki okidač može pokrenuti samo jedan zadatak servera. Ako opcija Konfiguriraj okidač nije odabrana u odjeljku Osnovno, okidač se ne stvara. Zadatak se može stvoriti bez okidača. Takav se zadatak kasnije može pokrenuti ručno ili mu se može dodati okidač.

## Napredne postavke – regulacija

Postavljanjem regulacije možete postaviti napredna pravila za stvoreni okidač. Postavljanje regulacije nije obavezno.

## Sažetak

Ovdje se prikazuju sve konfigurirane opcije. Provjerite postavke i kliknite Završi.

U stavci Zadaci možete vidjeti traku indikatora napretka, ikonu statusa i pojedinosti za svaki stvoreni zadatak.

˄˅