ESET PROTECT On-Prem

Izvan mreže | Spoji se na mrežu

ESET PROTECT On-Prem – Sadržaj

# Izbriši računala koja se ne povezuju

Kopirajte URL-a trenutačnog članka Podijelite putem e-pošte

Zadatak Brisanje računala koja se ne povezuju omogućuje vam uklanjanje računala prema određenim kriterijima. Primjerice, ako se ESET Management agent klijentskog računala nije povezao 30 dana, može se ukloniti s ESET PROTECT web konzole.

Idite na Računala. U stavci Zadnje povezivanje prikazuju se datum i vrijeme zadnjeg povezivanja upravljanog uređaja. Zelena točka označava da se računalo povezalo prije manje od 10 minuta. Informacije o zadnjem povezivanju označavaju se kako bi se označilo da se računalo ne povezuje:

o Žuta (upozorenje) – računalo se ne povezuje 2 – 14 dana.

oCrvena (pogreška) – računalo se ne povezuje dulje od 14 dana.

Da biste stvorili novi zadatak servera, kliknite Zadaci > Dodaj > Zadatak servera ili odaberite željenu vrstu zadatka sa stabla i kliknite Dodaj> Zadatak servera.

## Osnovno

U odjeljku Osnovno unesite osnovne informacije o zadatku, primjerice naziv i opis (neobavezno). Kliknite Odaberi oznake da biste dodijelili oznake.
Na padajućem izborniku Zadatak odaberite vrstu zadatka koju želite stvoriti i konfigurirati. Ako ste odabrali određenu vrstu zadatka prije stvaranja novog zadatka, Zadatak je unaprijed odabran na temelju prethodnog odabira. Zadatak (pogledajte popis svih zadataka) definira postavke i ponašanje zadatka.

Također možete odabrati među sljedećim postavkama okidača zadatka:

•Pokreni zadatak odmah nakon završetka – odaberite ovu opciju da se zadatak automatski pokrene kada kliknete Završi.

•Konfiguriraj okidač – odaberite ovu opciju da biste aktivirali odjeljak Okidač, u kojem možete konfigurirati postavke okidača.

Da biste postavili okidač kasnije, ostavite potvrdne okvire neoznačene.

## Postavke

Naziv grupe – odaberite statičku grupu ili stvorite novu statičku grupu za preimenovana računala.

Broj dana koliko računalo nije bilo povezano – upišite broj dana nakon kojeg će se računala ukloniti.

Deaktivirajte pretplatu – označite ovaj okvir za deaktivaciju pretplata na uklonjenim računalima.

Ukloni neupravljana računala – označite ovaj potvrdni okvir da biste uklonili i neupravljana računala.

## Okidač

Odjeljak Okidač sadrži informacije o jednom okidaču ili više okidača koji bi pokretali zadatak. Svaki zadatak servera može imati najviše jedan okidač. Svaki okidač može pokrenuti samo jedan zadatak servera. Ako opcija Konfiguriraj okidač nije odabrana u odjeljku Osnovno, okidač se ne stvara. Zadatak se može stvoriti bez okidača. Takav se zadatak kasnije može pokrenuti ručno ili mu se može dodati okidač.

## Napredne postavke – regulacija

Postavljanjem regulacije možete postaviti napredna pravila za stvoreni okidač. Postavljanje regulacije nije obavezno.

## Sažetak

Ovdje se prikazuju sve konfigurirane opcije. Provjerite postavke i kliknite Završi.

U stavci Zadaci možete vidjeti traku indikatora napretka, ikonu statusa i pojedinosti za svaki stvoreni zadatak.

˄˅