ESET PROTECT On-Prem

Izvan mreže | Spoji se na mrežu

ESET PROTECT On-Prem – Sadržaj

# Otklanjanje poteškoća – povezivanje agenta

Kopirajte URL-a trenutačnog članka Podijelite putem e-pošte

Ako se klijentsko računalo ne povezuje s ESET PROTECT serverom, preporučujemo lokalno otklanjanje poteškoća za ESET Management Server agent na klijentskom računalu.

ESET Management Agent prema standardnim postavkama sinkronizira se s ESET PROTECT serverom svake minute. Tu postavku možete promijeniti stvaranjem novog pravila za interval povezivanja ESET Management agenta.

Provjerite najnoviju datoteku dnevnika ESET Management agenta. Možete je pronaći ovdje:

Windows | C:\ProgramData\ESET\RemoteAdministrator\Agent\EraAgentApplicationData\Logs
--- | ---
Linux | /var/log/eset/RemoteAdministrator/Agent/ /var/log/eset/RemoteAdministrator/EraAgentInstaller.log
macOS | /Library/Application Support/com.eset.remoteadministrator.agent/Logs/ /Users/%user%/Library/Logs/EraAgentInstaller.log

•last-error.html – protokol (tablica) koji prikazuje posljednju zabilježenu pogrešku dok je ESET Management agent radio.

•software-install.log – tekstualni protokol posljednjeg zadatka daljinskog instaliranja koji je izvršio ESET Management agent.

•trace.log – detaljno izvješće svih aktivnosti ESET Management agenta, uključujući sve zabilježene pogreške.

|  | Da biste aktivirali potpuno vođenje dnevnika servisa ESET Management Agent u datoteci trace.log, stvorite lažnu datoteku pod nazivom traceAll bez ekstenzije u istoj mapi u kojoj se nalazi datoteka trace.log, a zatim ponovno pokrenite računalo (da biste ponovno pokrenuli servis ESET Management Agent).

•status.html – tablica u kojoj je prikazano trenutačno stanje komunikacije (sinkronizacije) ESET Management agenta s ESET PROTECT serverom. Dnevnik također sadrži konfiguraciju HTTP proxyja, popis primijenjenih pravila (uključujući primijenjene izuzetke) i popis dinamičkih grupa kojima uređaj pripada.

|  | Preporučujemo da pročitate naš članak u bazi znanja o upotrebi datoteke status.html za otklanjanje poteškoća s povezivanjem agenta.

Najuobičajeniji problemi koji mogu spriječiti povezivanje ESET Management agenta s ESET PROTECT serverom jesu sljedeći:

•Vaša interna mreža nije ispravno konfigurirana. Provjerite može li računalo na koje je instaliran ESET PROTECT server komunicirati s klijentskim računalima na koja je instaliran ESET Management agent.

•Vaš ESET PROTECT server nije konfiguriran za osluškivanje na portu 2222.

•DNS ne radi ispravno ili je firewall blokirao portove – provjerite popis portova koje upotrebljava ESET PROTECT On-Prem ili pogledajte članak u bazi znanja pod naslovom Koje adrese i portovi moraju biti otvoreni u firewallu treće strane da bi aplikacija tvrtke ESET bila u potpunosti funkcionalna?.

•Pogrešno generirani certifikat sadrži nevaljane ili ograničene funkcije koje se ne podudaraju s javnim ključem izdavatelja certifikata ESET PROTECT servera – stvorite novi certifikat ESET Management agenta da biste riješili taj problem.

•Pogledajte naš članak iz baze znanja da biste riješili upozorenje o tome da uređaj upotrebljava vezu za prebacivanje u slučaju pogreške.

˄˅